སེར་ཤུལ་དགོན་ཐེག་ཆེན་དར་རྒྱས་གླིང་ནི་སྤྱི་ལོ་༡༦༩༩ལོར་བཙུགས་ཤིང་།ད་ལྟའི་བར་ལོ་ངོ་༣༠༠ལྷག་གི་ལོ་རྒྱུས་ལྡན་པ་དང་།དུས་རབས་འགའི་སྔོན་དུ་གཏེར་སྟོན་པ་གྲགས་ཅན་རྡོ་རྗེ་བདུད་འདུལ་གྱིས་མ་འོངས་ལུང་བསྟན་གནང་བ་ལྟར།སེར་ཤུལ་དགོན་པ་འཛུགས་པའི་རྟེན་འབྲེལ་དང་།དགོན་པའི་གནས་དུས།དགེ་ལུགས་པའི་གྲྭ་བཙུན་བྱུང་ལུགས་སོགས་གསལ་བོར་བསྟན་འདུགབླ་ཆེན་སོ་སོའི་འབད་བརྩོན་འོག་ད་ལྟའི་སེར་ཤུལ་དགོན་ལ་བུ་དགོན་༦༠ལྷག་དང་།ཁྱོན་ཡོངས་མུའུ་༧༠ལྷག་ཟིན།འདི་ནི་དཀར་མཛེས་ཁུལ་དུ་མིག་སྔར་ཆེས་ཆེ་བའི་དགོན་ཆེན་ཞིག་ཡིན་ཞིང་།འདི་བཙུགས་རྗེས་བླ་ཆེན་ཁག་གིས་དོ་སྣང་ཆེན་པོ་མཛད་དེ་དགེ་ལུགས་པའི་གྲུབ་མཐའི་ཁྲོད་ཆེས་སྟོབས་ཤུགས་ལྡན་པའི་ནང་བསྟན་ཁྱབ་སྤེལ་གྱི་གནས་ཤིག་ཏུ་གྱུར་ཡོད།དགོན་པའི་ཐང་ཆེན་དུ་པཎ་ཆེན་སྐུ་ཕྲེང་བཅུ་བའི་སྐུ་གདུང་མཆོད་རྟེན་དང་ཁོང་གིས་རབ་གནས་མཛད་པའི་རིང་བསྲེལ་མཆོད་རྟེན།དགོན་པའི་ལྷོ་ངོས་ཀྱི་བྱམས་པའི་ལྷ་ཁང་དུ་མཐོ་ཚད་ལ་སྨི་༡༨ཅན་གྱི་རྗེ་བཙུན་བྱམས་པ་མགོན་པོའི་ལྷ་སྐུ་དང་།དགོན་པའི་བྱང་ངོས་ཀྱི་ལྷ་ཁང་དུ་སློབ་དཔོན་པདྨ་འབྱུང་གནས་དང་།རྗེ་ཙོང་ཁ་བ་སོགས་ལྷ་སྐུ་༡༠༠༠ལྷག་བཞེངས་ཡོད།